Kimberly Guilfoyle

Kimberly Enn Guilfoyle (1969-yil 9-mart) – amerikalik televizion yangiliklar jurnalisti. U AQShning 45-prezidenti Donald Trumpning maslahatchisi boʻlib ham ishlagan.

Guilfoyle „Kaliforniya universiteti“da, Devisda va San-Fransisko universitetlarida tahsil olgan. San-Fransisko va Los-Anjelesda prokuror boʻlgan. U 2000-yildan 2004-yilgacha San-Fransiskoda tuman prokurori yordamchisi boʻlgan. Guilfoyle demokrat siyosatchi va boʻlajak Kaliforniya gubernatori Gavin Newsomga turmushga chiqdi va Newsomning ushbu shahar meri boʻlgan ikki yili davomida San-Fransiskoning birinchi xonimi boʻlgan edi. U Respublikachilar partiyasi aʼzosi va 2018-yildan beri kichik Donald Trumpning qiz doʻsti boʻlgan.

U 2006-yildan 2018-yilgacha „Fox News“ telekanalida ishlagan va internetda „The Five“ koʻrsatuvlarini olib borgan. Keyinchalik u 2018-yilgi saylovlarda respublikachilar uchun saylovoldi tashviqotini olib borish maqsadida, Trumpni qoʻllab-quvvatlovchi „PAC“ga tegishli boʻlgan „America First Policies“ tashkilotiga qoʻshildi.

Yoshligi va maʼlumoti 
Guilfoyle 1969-yil 9-martda San-Fransiskoda tugʻilgan. Uning otasi irlandiyalik boʻlib, onasi Puerta Rikodan edi. U katolik boʻlgan. Uning yoshligi San-Fransiskoning Missiya okrugi va Deyli Sitida oʻtgan. 

Guilfoylening onasi Mercedes yoshligida maxsus fanlardan dars bergan. Uning onasi Guilfoyle 11 yoshida leykemiyadan vafot etdi. Uning otasi Anthony „Toni“ Guilfoyle Irlandiyaning Kler okrugidagi Ennis shahrida tugʻilgan va 1957-yilda 20 yoshida Qoʻshma Shtatlarga koʻchib ketgan. 1958-yilda, hali Irlandiya fuqarosi boʻlganida, u AQSh harbiy xizmatiga chaqirildi va toʻrt yilni AQSh armiyasida oʻtkazdi. Armiyadan boʻshatilgandan soʻng, Toni Guilfoyle qurilish hunarmandchiligida ish boshladi. Keyinchalik u koʻchmas mulk sarmoyachisiga aylandi va 2008-yildan vafot etgunga qadar Nyusom Mayorning yaqin maslahatchisi boʻldi.

Guilfoyle San-Fransiskodagi „Mercy High School“ va Kaliforniya universiteti tamomlagan va 1994- yilda San-Fransisko universiteti huquq fakultetida yuridik doktori unvonini olgan. Huquq fakultetida oʻqiyotganida, u San-Fransisko tuman advokatining ofisida stajirovka oʻtkazdi va Macy’sda va kelinlar jurnali uchun modellik qildi.

Keyinchalik u Irlandiyadagi Dublin Triniti kollejida tahsil oldi. U yerda Guilfoyle xalqaro bolalar huquqlari va Yevropa Iqtisodiy Hamjamiyatining qonunchiligi boʻyicha oʻzining ilmiy ishlarini nashr etdi.

Faoliyati

Qonun himoyachisi 
Huquq fakultetidan soʻng Guilfoyle davlat maktabi okrugida dars berdi va qisqa muddat San-Fransiskoda prokuror boʻlib ishladi. Biroq 1996-yilda Terens Hallinan tuman prokurori etib saylangach va shaharning 14 nafar prokurori ishdan boʻshatilgan vaqtda, u ishini yoʻqotdi.

Keyin Guilfoyle Los-Anjelesda okrug prokurorining oʻrinbosari sifatida toʻrt yil davomida kattalar va voyaga yetmaganlar ishlari, jumladan, giyohvandlik, uydagi zoʻravonlik, odam oʻgʻirlash, talonchilik, oʻt qoʻyish, jinsiy zoʻravonlik va qotillik ishlari boʻyicha ishladi. U Los-Anjeles okrug prokuraturasida koʻplab muvafaqqiyatlarni qoʻlga kiritadi.

2000-yilda Guilfoyle San-Fransisko okrug prokuraturasiga Hallinanga qayta ishga qabul qilindi. U yerda 2000-yildan 2004-yilgacha tuman prokurorining yordamchisi boʻlgan. Bu vaqt ichida u 2002-yilda Jeyms Hammer bilan birgalikda dunyoga ovoza boʻlgan Noel va Kollerning jinoyati ustida ishlagan.

Mediya va siyosat

Kinolarda suratga tushishi 
Guilfoyle 2004-yilda suratga olingan „Happily Even After“ filmida Ed Asner va Shirley Templening jiyani Marina Black rolida jamoat himoyachisi rolini oʻynagan. Film Tribeca kinofestivalida namoyish etildi.

Televidineyada 
2004-yil yanvar oyida Guilfoyle Nyu-Yorkga koʻchib oʻtdi va „Court TV“da „Both Sides“ dasturini olib bordi. „Anderson Cooper 360°“da yuridik tahlilchi sifatida ishladi.

U 2006-yil fevral oyida „Fox News“ telekanaliga „The Lineup“ shousining boshlovchisi sifatida qoʻshildi. Shou bekor qilindi. Guilfoyle tarmoqning doimiy ishtirokchisi boʻlib qoldi va keyinchalik 2011-yilda „The Five“ dasturining boshlovchisi sifatida qabul qilindi. U 2018-yilgacha shouda boshlovchilik qildi. 2014-yilda u bosh boshlovchilik qila boshladi. 2018-yilning iyunigacha ellikga yaqin epizod uchun Outnumberedda chiqishlar qildi. Guilfoyle, shuningdek, har hafta takrorlanadigan „Bu qonuniymi?“ deb nomlanuvchi „The OʻReilly Factor“ shousida qatnashdi. 2017-yilda shou bekor qilinmagunicha ishladi. Brayan Kilmeadning Kilmeade va Friends radio-shousida haftalik dasturda mehmon sifatida ishladi. Guilfoyl mehmon boʻlgan quyidagi dasturlar bor edi:"Hanniti", "Sudya Jeanine with Judge Jeanine" va "Fox va Friend".

2017-yilning yarmiga kelib Guilfoyl „Fox“ bilan shartnomani uzoq muddatga uzaytirdi. Bir yil oʻtgach, 2018-yil iyul oyida Guilfoyle kutilmaganda „Fox Newsni“ tark etdi. Keyinchlalik u Donald Trumpni qoʻllab-quvvatlovchi „PAC“ dasturi uchun ishlay boshladi. „HuffPost“ning xabar berishicha, u „Fox Newsni“dan ketishidan oldingi vaqtida bir yil davomida, jinsiy zoʻravonlik boʻyicha tergov ishlarini yoritib borganligi uchun „Fox Newsni“ rasmiylari Guilfoylega ultimatum qoʻygan edi. „Fox Newsni“ iyul oxirigacha isteʼfoga chiqishini yoki ishdan boʻshatilishini maʼlum qilgan edi. Keyinchalik „The New Yorker“ Guilfoyl oʻz xohishiga koʻra ketmaganini va aksincha isteʼfoga chiqishga majbur boʻlganligi haqidagi xabarlarni tasdiqladi.

Guilfoyle ketganidan soʻng, „Fox News“ Guilfoyl jinsiy zoʻravonlikda ayblagan yordamchi bilan suddan tashqari kelishuvga erishdi. Shartlari oshkor etilmadi, biroq „The New Yorker“ xabariga koʻra, kelishuv kamida 4 million dollarni tashkil qilgan. Yordamchining taʼkidlashicha, Guilfoyle tez-tez oʻzini yalangʻoch qilib koʻrsatgan, jinsiy aloqada boʻlgan erkaklarning jinsiy aʼzolarining fotosuratlarini koʻrsatib maqtagan va undan Guilfoylening kvartirasida birgalikda dam olishni soʻragan. „The New Yorker“ gazetasi yordamchining bir qancha ayblovlarini mustaqil ravishda tasdiqladi.

Ijodi 
2015-yilda Guilfoyle oʻzining yoshlik davri, oʻsmirligi, prokuror boʻlib ishlagani va odamlarni har doim oʻz huquqlari va manfaatlarini himoya qilishga chaqiruvchi keng tajribasiga bagʻishlab, „Making the Case: How to Be Your Own Best Advocate“ nomli yarim avtobiografik va maslahat kitobini chiqardi.

Trump maʼmuriyati va „Trump 2020“ saylov kampaniyasi 

2016-yil dekabrida Guilfoyle prezident Donald Trumpning matbuot kotibi sifatida koʻrib chiqilayotgani xabar qilingandi. Ammo Shean Spicer bu lavozimga birinchi nomzod hisoblangan va yakunda tanlangan. 2017-yil 12-may kuni „The Five“ nashri boshlovchisi Bob Beckel Guilfoyle ishni rad etganiga ishora qildi. Biroq, 2017-yil 15-may kuni „Bay Area News Group“ga bergan intervyusida Guilfoyle Spicer isteʼfoga chiqqanidan keyin Oq uy bilan aloqada boʻlganini tasdiqladi. „Men vatanparvarman va vatanga xizmat qilish sharafdir“, degan edi Guilfoyle. „Menimcha, bu ajoyib ish boʻlardi, bu qiyin ish va sizga haqiqatan ham qatʼiyatli va diqqatni jamlagan, bu lavozimni egallash uchun u yerda chuqur bilimga ega ajoyib muloqotchi va yordamchi kerak“. Biroq, 2019-yilda may oyida Guilfoyle „Fox“ bilan shartnoma imzolaganini aytdi. Bu esa Oq uyni rad etganini koʻrsatdi. Bir oy oʻtgach, u „Fox“ bilan shartnomasini uzaytirdi.

2018-yilda „The Washington Post“ Guilfoyleni „Prezident Tramp uchun quvnoq konservativ“ deb taʼriflagan.

2020-yilda Guilfoyle Trump xususiy firmasining moliya qoʻmitasi raisi boʻlishi haqida xabar berilgandi.

2020-yil boshidan boshlab Trump kampaniyasi Guilfoylega kampaniya menejerining xususiy kompaniyasi „Parscale Strategy“ orqali oyiga 15 000 dollar toʻlab turardi. Guilfoyle maslahatchi mansabini oʻz zimmasiga olgan. „Trump 2020“ saylov kampaniyasida Guilfoyle mablagʻ yigʻish boʻlimini boshqargan. Ushbu boʻlinma sotsialist Somers Farkasga pul toʻplab berishi kerak edi. Guilfoyle tomonidan boshqariladigan mablagʻ yigʻish boʻlimi, tajribali xodimlarning ketishi va mas’uliyatsiz sarf-xarajatlarda ayblovlari sababli ichki tartibsizliklarda qolgan edi.

2020-yil avgust oyida Respublikachilar milliy konferensiyasida Guilfoyle nutq soʻzladi. Guilfoylening nutqi baʼzi kuzatuvchilar keraksiz darajada baland ovozda aytilgan deb taʼriflagan boʻlsa-da, boshqalari ommaviy axborot vositalarida esa buni ehtirosli deb taʼriflashgan. Uning onasining kelib chiqishi Puerto-Rikodan boʻlishiga qaramay, oʻzini birinchi avlod amerikalik deb taʼriflagani uchun uni tanqid qilishdi. Biroq, u otasi tomonida birinchi avlod amerikalik hisoblanadi.

2021-yil yanvar oyida Guilfoyle Kapitoliyga hujumga olib kelgan „Amerikani qutqarish marshi“da chiqish qilish uchun Vashingtondagi Ellips maydonida Prezident Trump, kichik Donald, Rudi Juliani, Erik Tramp va boshqalarga qoʻshildi. Guilfoyle Kapitoliydagi norozilik namoyishini tashkil qilishda ishtirok etgan. Guilfoyle shuningdek, kichik Donald tomonidan namoyish etilgan marshning videosida koʻrinish bergan, u Trumpni qoʻllab-quvvatlovchi mitinglarda namoyishkorona raqsga tushdi va quyidagi gaplarni aytgan: „Jasoratli boʻling, toʻgʻri ish qilish uchun jang qiling!“.

Shaxsiy hayot 
2001-yilda Guilfoyle oʻsha paytda San-Fransisko shahar nazoratchisi boʻlgan Gavin Newsomga turmushga chiqdi. Newsom 2003-yilda San-Fransisko meri etib saylangan. Newsom bilan turmush qurganida, u Kimberli Guilfoyle Newsom nomini oldi. 2005-yil yanvar oyida Guilfoyle va Newsom birgalikda ajrashish uchun ariza berishdi. Ularning ajrashishlari 2006-yil 28-fevralda boʻlgan.

2006-yil 27-mayda Barbadosda Guilfoylega mebel merosxoʻri Erik Villencyga turmushga chiqdi. Guilfoyle 2006-yil 4-oktabrda Ronan Anthony ismli oʻgʻil tugʻdi. 2009-yil iyun oyida Guilfoyle va Villency ajralishlarini eʼlon qilishdi. Ularning ajrashishi oʻsha yilning oxirida yakunlandi.

2018-yil iyun oyida ajrashish uchun uch oy oldin ariza bergan Vanessa Trump, Guilfoyle oʻzining ajrashgan eri kichik Donald Tramp bilan uchrashayotganini tasdiqladi. Tramplarning ajrashishi 2018-yilda boʻlgan. 2019-yil oʻrtalarida Guilfoyle va kichik Tramp birgalikda 4,4 dollarga „The Hamptons“ uyini sotib olishdi. 2021-yil mart oyida 8,14 million dollarga sot. 2021-yil mart oyida Guilfoyle va kichik Trump Florida shtatining Yupiter shahridan birgalikda 9,7 million dollarlik uy sotib oldi. Guilfoyle va Tramp 2020-yil 31-dekabrda unashtirildi. Ammo unashtirilganlik haqidagi xabarlar 2022-yilning yanvarigacha eʼlon qilinmadi.

Manbalar

Havolalar 

 
 Appearances on C-SPAN

1969-yilda tugʻilganlar